Sad ili nikad
Sad ili nikad jest treći album sarajevske pop, rok pjevačice Alme Ekmečić, koji je na LP ploči i kaseti objavila beogradska izdavačka kuća Jugodisk 1985. Snimljen je u studiju Ema. Kao i na prethodnom albumu, Ekmečić je okupila dobru ekipu iskusnih beogradskih muzičara i tekstopisaca. Muziku je komponirao Aleksandar Radulović "Futa" osim pjesme "Praštam ti" koja je djelo Majka Milivojevića na tekstove Marine Tucaković. Aranžmane je uradio klavijaturist i kompozitor Slobodan Marković. Na ovom albumu su plesne pop i pop-rok pjesme u malo modernijem aranžmanu tipičnom za 1980-e pogodnom za emitovanja na radiju i televiziji. I ovim muzičkim izdanjem Alma Ekmečić je svojim pjevanjem potvrdila istaknuto mjesto među ženskim pripadnicama sarajevske škole pop roka iz 1970-ih i početka 1980-ih. Ovo je još jedan dobar primjer saradnje muzičara i pjevača sa sarajevske i beogradsle pop rok scene. Fotografiju i dizajn za omot uradio je Ivan Balić, dok je producent bio Slobodan Petrović.